ועדת העבודה, הרווחה והבריאות, כנסת 18, פרוטוקול מספר 639, 2012-02-13 09:30

חיים כץ: בוקר טוב.

חיים כץ: יום שני בשבוע, כ' בשבט, 13 בפברואר 2012, אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא על סדר-היום: הצעת חוק פיצויי פיטורים (תיקון מס' 27) (התפטרות בשל התנדבות לשנת שירות), של חברי הכנסת: נחמן שי, איתן כבל, מירי רגב, שלמה מולה, ניצן הורוביץ, יואל חסון, רונית תירוש, אריה אלדד, דורון אביטל ושלי יחימוביץ.

חיים כץ: המחוקק הראשי, בבקשה.

נחמן שי: אני חוזר על עיקרי הדברים, דיברנו עליהם.

נחמן שי: יש קבוצה מרשימה של אנשים צעירים שמחליטים לצאת לשנת שירות אחרי לימודיהם בתיכון ולפני שהם מתגייסים לצבא.

נחמן שי: זה מוכר, זה חשוב, יש מאבק גדול גם על מספרם כי יש יותר מועמדים מאשר מקומות, והצבא מגביל אותם כי הוא זקוק להם בשירות, אבל אני חושב שזו פעילות חברתית חשובה ממדרגה ראשונה.

נחמן שי: לא אביא פה את הפירוט המלא של המקומות והתפקידים שהם עושים, אבל כולנו מתגאים בזה, וזה אגב הדדי – גם הצעירים האלה יוצאים נשכרים, לא רק האתרים והקבוצות שהם עובדים איתם אלא גם הם עצמם לומדים הרבה וחוזרים ונעשים אנשים פשוט יותר טובים, ותרומתם לחברה אחר כך היא באמת חשובה.

נחמן שי: מתברר שבניגוד למי שמתגייס או מי שיוצא לשירות לאומי, הצעירים שיוצאים לשנת שירות נוספת – לפעמים היא נקראת שנת שירות שלישית, לפעמים היא נקראת שנת שירות – הם לא זכאים לפיצויי פיטורים אם הם סיימו את עבודתם במקומות בהם הם עבדו.

נחמן שי: ברור שלא רבים מהם עבדו כי בדרך כלל מדובר בימי לימודים, אבל יש כאלה.

חיים כץ: גם לא מדובר בסכומים גדולים מדי.

נחמן שי: ודאי שלא מדובר בסכומים גדולים, אבל בהחלט ראוי להעמיד אותם לפחות על אותו מישור של חברים שלהם שמתגייסים לצה"ל או שיוצאים לשירות לאומי, ולכן הצעתי את ההצעה הזאת ואני חושב שיש הסכמה – היתה לפחות הסכמה רחבה – שאפשר לתת להם את העניין הזה.

חיים כץ: כמה אנשים כאלה יש בכלל?

נחמן שי: יש 1,700 חילוניים – אינני יודע אם הם חילוניים אבל במסגרות החילוניות – ויש עוד מספר דומה של צעירים דתיים שיוצאים לשנת שירות.

חיים כץ: כמה מהם יוצאים ממעגל העבודה בכלל?

נחמן שי: יכול להיות כמה מאות אולי, או כמה עשרות.

חיים כץ: איזה מאות?

נחמן שי: אולי עשרות.

נחמן שי: אלה שעבדו קודם – לא יודע כמה עבדו קודם.

חיים כץ: אלה שעבדו קודם, בדרך כלל הם לא מתנדבים לשירות.

נחמן שי: אולי הם עבדו אחר-הצהרים, אולי הם עבדו בערב.

נחמן שי: בכל מקרה, אין סיבה להפלות אותם בהשוואה לשתי הקבוצות האחרות – אלה שמתגייסים ואלה שיוצאים לשירות לאומי.

נחמן שי: יש בכך מסר מסוים שגם השנה הזאת של התרומה החברתית עומדת על אותו מישור של שירות צבאי.

נחמן שי: אגב, הם עושים שירות צבאי, פשוט בדחייה של שנה אחת.

חיים כץ: תודה.

חיים כץ: חברתי, האם את רוצה להוסיף?

שלי יחימוביץ': לא.

שלי יחימוביץ': אני באתי רק לוודא שההצבעה תוצבע.

חיים כץ: האם מישהו באולם מעוניין להתייחס?

חיים כץ: הגורמים השלטוניים.

חיים כץ: אם לא, אנחנו נעבור להצבעה.

נחמן שי: יש לנו נציגה ממשרד התמ"ת.

דבורה ספיר אליעזר: הממשלה תומכת בהצעת החוק ומברכת עליה.

נחמן שי: נכון.

נחמן שי: השר גם הציע שנבדוק את נושא הביטוח הלאומי יחד אתם.

נחמן שי: יש כאן בעיה של ביטוח לאומי איך לסייע להם, גם את זה הציע שר התמ"ת לבדוק, אנחנו נעשה את זה, אם כי ראיתי שזה טופל באיזשהו אופן, אבל זו היתה בקשתו.

נעה בן-שבת: השירות הלאומי?

נחמן שי: לא.

נחמן שי: בנושא הזה.

נעה בן-שבת: בקשר לחוק הביטוח הלאומי?

נחמן שי: כן.

נחמן שי: אני לא יודע מה בדיוק, אני בודק את זה.

נחמן שי: ראיתי איזשהו חוק של חבר הכנסת זבולון אורלב שעבר, יכול להיות שהוא כיסה את זה.

נחמן שי: בכל מקרה, אנחנו נקדם גם את העניין הזה, זו היתה הבקשה של השר.

חיים כץ: את בטוחה שהתמ"ת מסכים?

דבורה ספיר אליעזר: כן.

חיים כץ: שלא יהיה מצב שתבואו אחר כך ותגידו – התחרטנו.

דבורה ספיר אליעזר: ככה נאמר בהחלטת ועדת השרים – הממשלה תומכת בהצעת החוק, בתיאום – וזה תוּאם.

נעה בן-שבת: פנינו במייל גם למשרד החינוך ולמשרד הביטחון - הנציגים שלהם היו פה בדיון הקודם – שאלנו אם יש להם הערות לנוסח, לא קיבלנו מענה.

נעה בן-שבת: אנחנו מניחים שאין להם הערות.

קרן זיתון: אני פה נציגת משרד החינוך.

חיים כץ: האם יש לך הערות?

קרן זיתון: לא.

קרן זיתון: אנחנו ממש מסכימים.

חיים כץ: נעבור להקראה.

עמית קנובלר: "הצעת חוק פיצויי פיטורים (תיקון מס' 27) (התפטרות בשל התנדבות לשנת שירות), התשע"ב-2012 תיקון סעיף 11 1.

עמית קנובלר: בחוק פיצויי פיטורים, התשכ"ג-1963, בסעיף 11(ג), אחרי פסקה (3) יבוא: "(4) הוא התנדב לשרת בשירות למטרה ציבורית או לאומית כאמור בפסקה (4) להגדרה "ילד" האמורה בפסקה (2), ועקב כך נדחה שירותו הסדיר לפי חוק שירות ביטחון [נוסח משולב], התשמ"ו-1986, ובלבד ששירת בשירות בהתנדבות כאמור שישה חודשים לפחות.

עמית קנובלר: "

חיים כץ: מי בעד הצעת החוק כפי שהוקראה, ירים את ידו.

חיים כץ: בעד – 3

חיים כץ: נמנעים – אין

חיים כץ: כל חברי הכנסת שנמצאים באולם – כאשר חבר הכנסת נחמן שי הצביע במקום חברת הכנסת רחל אדטו – תמכו בהצעת החוק.

חיים כץ: הוועדה אישרה את הצעת החוק כהכנה לקריאה השנייה והשלישית, והצעת החוק תעלה כנראה ביום שני בשבוע הבא במליאה.

חיים כץ: אנחנו נכין את כל מקבץ החוקים שלנו ליום שני, אני מקווה שהמליאה תאשר את זה וייעשה צדק עם אלה שתורמים שנה מחייהם להתנדבות.

חיים כץ: תודה רבה, הישיבה נעולה.